section_heading: Životopis
paragraph_text: Godine 1937., sa skupinom Jugoslavena-dragovoljaca, otišao je u Španjolsku da se bori protiv fašizma. U sastavu Internacionalne brigade Španjolske republikanske vojske, kao borac i zapovjednik voda, borio se na raznim frontama Španjolske od 1937. do 1939. godine. U Španjolskoj je, u borbi kod Castellana, 14. lipnja 1938. godine, teško ranjen. U članstvo Komunističke partije Jugoslvije primljen je 1938. godine. Poslije povlačenja internacionalnih brigada iz Španjolske, proveo je više od dvije godine u koncentracijskim logorima Francuske - Sanit Cyprienu, Giersu, Verneu i Camp de Milleu.